**DIRECȚIA GENERALĂ PLANUL NAȚIONAL DE REDRESARE ȘI REZILIENȚĂ**

Nr.DGPNRR/87413/04.08.2025

|  |  |
| --- | --- |
|  |  |

**REFERAT DE APROBARE**

**privind modificarea** **Ghidului specific** **privind regulile și condițiile aplicabile finanțării din fonduri europene aferente Planului național de redresare și reziliență în cadrul apelului de proiecte PNRR/2022/C2/I.1.A, pentru subinvestiția I.1.A. „Sprijin pentru investiții în noi suprafeţe ocupate de păduri”, investiția 1: Campania națională de împădurire și reîmpădurire, inclusiv păduri urbane, schemă de ajutor de stat, componenta 2: Păduri și protecția biodiversității, aprobat prin Ordinul ministrului mediului, apelor și pădurilor nr. 3027/2022**

Având în vedere prevederile:

* Acordului de finanțare privind implementarea reformelor și/sau investițiilor finanțate prin Planul național de redresare și reziliență nr. 26.595/08.03.2022, încheiat între Ministerul Investițiilor și Proiectelor Europene și Ministerul Mediului, Apelor și Pădurilor;
* Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență;
* Deciziei de punere în aplicare a Consiliului de aprobare a evaluării planului de redresare și reziliență al României din data de 03 noiembrie 2021 (CID);
* Regulamentului (UE) 2020/2094 al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19;
* Regulamentului (UE) 2021/240 al Parlamentului European și al Consiliului din 10 februarie 2021 de instituire a unui Instrument de sprijin tehnic;
* Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, aprobată prin Legea nr. 230/2021, cu modificările și completările ulterioare;
* Ordonanței de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin

Mecanismul de redresare și reziliență precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, aprobată cu modificări și completări prin Legea nr. 178/2022, cu modificările și completările ulterioare;

* Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;
* art. 1 alin. (15) din Hotărârea Guvernului nr. 43/2020 privind organizarea și funcționarea Ministerului Mediului, Apelor și Pădurilor, cu modificările și completările ulterioare;
* Ordinul nr. 2121/2022 privind aprobarea Schemei de ajutor de stat „Sprijin pentru investiții în noi suprafețe ocupate de păduri”, cu modificările și completările ulterioare și necesitatea modificării Ghidului specific privind regulile și condițiile aplicabile finanțării din fonduri europene aferente Planului Național de Redresare și Reziliență în cadrul apelului de proiecte PNRR/2022/C2/I.1.A, pentru subinvestiția I.1.A. ”Sprijin pentru investiții în noi suprafețe ocupate de păduri”, Investiția 1: Campania națională de împădurire și reîmpădurire, inclusiv păduri urbane, schemă de ajutor de stat, componenta 2: Păduri și protecția biodiversității, propunem spre aprobare introducerea, precum și eliminarea unor prevederi din acesta.

Schema de ajutor de stat se aplică în baza Ordonanței de urgență a Guvernului nr. 35/2022 pentru aprobarea măsurilor necesare realizării campaniei naționale de împădurire și reîmpădurire prevăzute în Planul național de redresare și reziliență, aprobată cu modificări și completări prin Legea nr. 236/2023, cu modificările ulterioare, și a Ordinului ministrului mediului, apelor și pădurilor nr. 2121/2022 pentru aprobarea Schemei de ajutor de stat „Sprijin pentru investiții în noi suprafețe ocupate de păduri”, cu modificările ulterioare și prevede acordarea unui sprijin pentru împădurire în cadrul Planului național de redresare și reziliență (PNRR), “Sprijin pentru Investiții în noi suprafețe ocupate de păduri”.

Scopul schemei de ajutor de stat îl reprezintă acordarea unui sprijin financiar deținătorilor publici și privați de terenuri pretabile pentru împădurire, precum și formelor asociative ale acestora, în vederea împăduririi terenurilor deținute.

Pentru Schema de ajutor de stat "Sprijin pentru investiții în noi suprafeţe ocupate de păduri” este lansată o sesiune continuă de depunere de proiecte (PNRR/2022/C2/I.1.A).

La data prezentului, sesiunea este de tip apel deschis pentru toți solicitanții eligibili, pe principiul „primul venit, primul servit” în limita bugetului maxim eligibil alocat, respectiv până la epuizarea alocării financiare totale, dar nu mai târziu de **23 ianuarie 2026**.

Având în vedere durata scurtă de derulare a programului, precum și faptul că procesul de selecție și avizare a proiectelor depuse în cadrul apelului de proiecte PNRR/2022/C2/I.1.A - „Sprijin pentru investiții în noi suprafețe ocupate de păduri” este unul minuțios, ținem să vă supunem atenției următoarele aspecte:

Lucrările de împădurire se pot executa doar după încheierea contractului de finanțare între beneficiar și MMAP, în baza unui proiect tehnic de împădurire care a fost avizat în prealabil de către GF și a unei cereri de sprijin.

Proiectul tehnic de împădurire, în formă scanată, se încarcă în aplicația informatică PGI, în vederea avizării de către GF. Gărzile forestiere efectuează toate verificările necesare pentru a stabili dacă proiectul tehnic de împădurire respectă cerințele tehnice prevăzute de ghid, dacă a fost respectat amplasamentul avizat anterior și dacă solicitantul întrunește toate condițiile pentru a beneficia de sprijin în cadrul schemei. În situația în care proiectul îndeplinește toate cerințele privind conținutul, iar soluția tehnică este conformă, GF emite avizul pentru proiectul tehnic de împădurire și îl introduce în aplicația informatică PGI.

Tinând cont de faptul că prevederile ghidului specific stipulează că lucrările de înfiinţare a plantaţiilor forestiere trebuie realizate, cât mai repede, de regulă, până la începutul următorului sezon de vegetație, raportat la data semnării contractului de finanţare, coroborat cu volumul mare de proiecte depuse, precum și cu termenul redus de implementare al apelului și amploarea procesului de evaluare și avizare a proiectelor depuse, propunem modificarea termenului limită de depunere a proiectelor până la 1 septembrie 2025.

Având în vedere cele de mai sus, vă transmitem alăturat, în vederea avizării și aprobării, proiectul de ordin privind modificarea Ghidului specific privind regulile și condițiile aplicabile finanțării din fonduri europene aferente Planului național de redresare și reziliență în cadrul apelului de proiecte PNRR/2022/C2/I.1.A, pentru subinvestiția I.1.A. ”Sprijin pentru investiții în noi suprafețe ocupate de păduri”, investiția 1: Campania națională de împădurire și reîmpădurire, inclusiv păduri urbane, schemă de ajutor de stat, componenta 2: Păduri și protecția biodiversității, aprobat prin Ordinul ministrului mediului, apelor și pădurilor nr. 3027/2022.